Document ID: 31991R1290

ΚΑΝΟΝΙΣΜΟΣ ( ΕΟΚ ) αριθ . 1290/91 ΤΗΣ ΕΠΙΤΡΟΠΗΣ της 16ης Μαΐου 1991 σχετικά με την προμήθεια αποκορυφωμένου γάλακτος σε σκόνη στη Ρουμανία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 879/91 της Επιτροπής της 9ης Απριλίου 1991 περί λεπτομερών κανόνων σχετικά με την ανάληψη επείγουσας δράσης για την προμήθεια βουτύρου και αποβουτυρωμένου γάλακτος σε σκόνη στη Βουλγαρία και τη Ρουμανία και περί τροποποιήσεως του κανονισμού ( ΕΟΚ ) αριθ . 569/88 ( 1 ), και ιδίως το άρθρο 3 παράγραφος 2,
Εκτιμώντας :
ότι, σύμφωνα με τον κανονισμό ( ΕΟΚ ) αριθ . 597/91 του Συμβουλίου της 5ης Μαρτίου 1991 σχετικά με την ανάληψη επείγουσας δράσης για την προμήθεια γεωργικών προϊόντων και φαρμάκων στους πληθυσμούς της Ρουμανίας και της Βουλγαρίας ( 2 ), άνοιξε διαγωνισμός με τον κανονισμό ( ΕΟΚ ) αριθ . 879/91 για τον καθορισμό του κόστους της προμήθειας -
ότι, σύμφωνα με το άρθρο 3 παράγραφος 2 του κανονισμού ( ΕΟΚ ) αριθ . 879/91 και λαμβανομένων υπόψη των προσφορών που έχουν ληφθεί, η Επιτροπή καθορίζει ένα μέγιστο ποσό για τα έξοδα της προμήθειας ή αποφασίζει να μη δώσει συνέχεια στις προσφορές - ότι, εάν ληφθούν υπόψη οι προσφορές που υπέβαλε και ανακοίνωσε ο γερμανικός οργανισμός παρέμβασης, πρέπει να καθοριστεί ένα μέγιστο ποσό για την προμήθεια αποκορυφωμένου γάλακτος σε σκόνη υπέρ της Ρουμανίας -
ότι, επειδή είναι απαραίτητο να ενημερωθούν το συντομότερο δυνατό όσοι έχουν υποβάλει προσφορά για το αποτέλεσμα της συμμετοχής τους στους διάφορους διαγωνισμούς, πρέπει να προβλεφθεί ότι ο παρών κανονισμός αρχίζει να ισχύει την ημέρα της δημοσίευσής του,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Για το νέο διαγωνισμό που προκηρύχθηκε σε εφαρμογή του κανονισμού ( ΕΟΚ ) αριθ . 879/91 και λαμβάνοντας υπόψη τις προσφορές που διαβιβάστηκαν στην Επιτροπή στις 8 Μαΐου 1991, όσον αφορά την προμήθεια 2 000 τόνων αποκορυφωμένου γάλακτος στη Ρουμανία, η μέγιστη τιμή για τα έξοδα προμήθειας καθορίζεται σε 116,35 Ecu ανά τόνο . Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 16 Μαΐου 1991 .

Labels: 3
17
18
5